***Уважаеми госпожи и господа,***

В изпълнение на Постановление 79 на МС от 13.04.2016 г. за осигуряване на безвъзмездно ползване на познавателни книжки, учебници и учебни комплекти се гарантират познавателни книжки по всички образователни направления за всяко дете, записано в съответната група в детска градина или в училище, за осъществяване на задължително предучилищно образование.

Във връзка с осигуряването на учебни помагала за безвъзмездно ползване на децата от ІІІ подготвителна група (5–6 години) и ІV подготвителна група (6–7 години) за предстоящата 2019–2020 учебна година „Издателство ВЕЛЕС“ ООД предлага за избор от учителите **Програмна система „АЗ ПРОМЕНЯМ СВЕТА“**. Познавателните книжки от тази система са одобрени със заповеди на министъра на образованието и науката № РД09-533/27.03.2018, № РД09-535/27.03.2018, № РД09-538/27.03.2018, № РД09-541/27.03.2018, № РД09-592/27.03.2018, № РД09-595/27.03.2018, № РД09-601/27.03.2018, № РД09-604/27.03.2018 и № РД09-606/27.03.2018.

В съответствие с графика в периода от 20 до 29 март директорите на детските градини и на училищата, в които се осъществява задължително предучилищно образование, следва да попълнят и подадат заявки.

Познавателните книжки, които ще се използват в предучилищното образование, се избират от учителите, преподаващи в съответната група в детската градина или училището, в съответствие с програмната система по чл. 70 от Закона за предучилищното и училищното образование.

На сайта **iveles.bg** можете подробно да се запознаете с познавателните книжки на „Издателство ВЕЛЕС“ ООД.

**При избор на Програмната система „Аз променям света“ получавате безплатно:**

– **Наръчник за директора на детската градина**, в който са представени интерактивни форми за вътрешно-методическа квалификация на учители и други педагогически специалисти (професио-нално-педагогически тренинг), управление и организация на детската градина по рефлексивния и ценностно-ориентираният подходи.

– **Книга за учителя**, която съдържа описание на философията на Програмната система „Аз променям света“ и разпределения на образователното съдържание по образователни направления спрямо ДОСПО.

– **Книга за помощник-възпитателя** в детската градина, която съдържа форми на педагогическо взаимодействие с детето по рефлексивния и ценностно-ориентирания подходи. Представен е раз-работеният и апробираният професионално-педагогически тренинг за мотивационно обучение на помощник-възпитатели (за част от професията по ДОИ на НАПОО).

**– Наръчник за родителя** с описани форми на педагогическо взаимодействие:„родител–учител“; „родител–учител–дете“; „родител–директор на детска градина“; „родител–родител“. Представен и апробиран е социално-педагогическият тренинг за родители, спрямо маркерите на интеркултурната образователна среда.

– **Христоматия с литературни произведения** за практическа работа с децата. Познавателните книжки за III подготвителна възрастова група и за IV подготвителна възрастова група по Програмата „Аз променям света“ може да разгледате на сайта на издателството www.iveles.bg

Ако Вашето училище е избрало Програмната система „Аз променям света“, следва да ни изпратите заявка и попълнен, подписан и подпечатан договор за доставка в два екземпляра, единият от които ще върнем парафиран от нас.

Формуляр на договора за доставка и заявката ще намерите на интернет страницата на издателството **iveles.bg** или при поискване ще Ви изпратим незабавно такъв по електронната поща.

Подписаните и подпечатанитe заявки и договори моля да изпратите в 2 екземпляра на адрес: гр. София 1799, ж.к. „Младост-2“, бл. 211, вх. Б, ап. 24.

Заедно с договорираните за децата бройки предоставяме ***безплатно работни комплекти на всеки учител***, който преподава по нашите издания.

Желаем на екипа Ви успешен избор на най-добрите познавателни книжки за 2019–2020 учебна година.

С уважение:

Валя Костова – управител